Кавказым и куэщIым щитхащ
Грознэ къалэм къы щыдэкIащ тхакIуэ, усакIуэ, зэ дзэкIакIуэ, публицист, Урысейм и ТхакIуэхэм я союзым хэт Пряжников Александр и «Россия. Юг, который мы не знаем» тхы лъыр. Художественно-публицистикэ гъэпсыкIэ зиIэ тхылъым итщ Урысейм ис лъэпкъ зэмылIэужьыгъуэ хэм я тхыдэм, хабзэхэм, щэнхабзэхэм ятеухуа гъэ щIэгъуэн куэд, нэгъуэщIу жыпIэмэ ар — тха кIуэм Кав ка зым теухуа и гуп сысэхэр къызэрызэщIи къуэжщ. «Мыр Кавказым и лъа гъуэхэр уэзыгъэцIыху тхылъ къым. А щIыналъэ абрагъуэм и щIыдэлъху лъэпкъхэр къэсцIыхуху, абыхэм я тхыдэм, хабзэм, щэнхабзэм нэхъ зыщызгъэгъуэзэху, Кавказым теухуауэ сщIэр зэрымащIэ дыдэр нэхъри хьэкъ сщохъу», — жеIэ Александр. Тхылъым итщ Сочэ, Налшык, Мейкъуапэ, Грознэм, Осетием, Ингушым щилъэгъуахэм, щIыпIэ дахэ зытхьэкъуахэм, Кавказым ис лъэпкъхэм я шхыныгъуэхэм, я шыфэлIыфэм, я псэ лъафэхэм ятеухуа тхыгъэхэр.
«Подкова на счастье» зыфIища Iыхьэм ар щытопсэлъыхь Налшык. Къалэм и цIэр къызытекIам теухуа гупсысэхэмкIэ кърегъажьэри, абы щилъэгъуауэ зытхьэкъуахэм къытоувыIэ. Зыщеплъыхь ХьэтIохъущо къуэм и жыг хадэм, захуегъазэ бгы абрагъуэхэм, ятопсэлъыхь КIыщокъуэ Алимрэ Кулиев Къайсынрэ. Дауи, гу лъимытэу блэкIакъым адыгэхэмрэ балъкъэрхэмрэ хьэщIэкIэ зэрыфIми. ПIастэр, джэд лыб жьэр, хъыршыныр къызэрыIурыIэфIари жеIэ. «Пушкин. Лермонтов. Толстой» Iыхьэм зи гугъу щищIыр Кавказым хуауса тхыгъэшхуэхэрщ. ЩIэныгъэлI ныбжьыщIэ Нэгумэ Шорэрэ илъэс пщыкIуз зи ныбжь Лермонтов Михаилрэ зэгуэр зэхуэзауэ, зэрыцIыхуауэ зэрыщытам щыхьэт техъуэ хъыбархэри итщ. Кавказым и теплъэм дихьэхыу зыщызыплъыхьа Пряжниковым и тхылъым итщ щIыпIэ дахэхэр къызэрыщ сурэтхэр. Абыхэми куэд къыбжаIэ.
Пряжниковым и лэжьыгъэшхуэм лъэтеувэ щыхуа щIащ ар къыщыдэкIа Грознэ къалэми, Налшык щыIэ литературэ хьэщIэщми. Къыхэгъэщыпхъэщ Грознэм къыщыдэкI «Нана», Налшык къыщыдэкI «Литературная Кабардино-Балкария» журналхэм я редакционнэ советхэм Александр зэрыхэтыр. Ди гугъэщ тхылъым куэд дихьэхыну.
Гъуэт Синэ.
